बार्सिलोनाले लिग जित्नुका कारण
भर्खरै बार्सिलोनाले ला लिगाको उपाधि जितेको छ । सन् २०१९ यता बार्सिलोनाले स्पेनको माथिल्लो डिभिजनको लिग जितेको हो । गत सिजन बार्सिलोनाले नयाँ खेलाडीमा प्रशस्त लगानी गरेको थियो । यसक्रममा भविष्यमा हुन सक्ने आम्दानी पनि बेवास्ता गरेको थियो । यसको एकमात्र कारण थियो टिम बलियो बनाउने र त्यसमा टिकेर ठूलो उपाधि जित्ने ।
काठमाडौँ — भर्खरै बार्सिलोनाले ला लिगाको उपाधि जितेको छ । सन् २०१९ यता बार्सिलोनाले स्पेनको माथिल्लो डिभिजनको लिग जितेको हो । गत सिजन बार्सिलोनाले नयाँ खेलाडीमा प्रशस्त लगानी गरेको थियो । यसक्रममा भविष्यमा हुन सक्ने आम्दानी पनि बेवास्ता गरेको थियो । यसको एकमात्र कारण थियो टिम बलियो बनाउने र त्यसमा टिकेर ठूलो उपाधि जित्ने ।जाभी हर्नान्डेजको टिमले रियल म्याड्रिडलाई हराएर जनवरीमा स्पेनिस सुपर कप जितेको थियो । अब त बार्सिलोना स्पेनिस लिग विजेता पनि रह्यो । बार्सिलोनाले यो उपाधि जितेको २७ औं अवसर थियो । बार्सिलोनाले कसरी लिग जित्न सक्यो त यसपालि ? यसका पाँच प्रमुख कारण यस्ता छन्– बलियो रक्षापंक्तिपछिल्लो समय बार्सिलोनाको परिचय आक्रमण हुने गर्थ्यो । यसका लागि गोल गर्ने जिम्मा हुन्थ्यो रोनाल्डिन्होदेखि लियोनल मेसीसम्मको । तर, यसपालि बार्सिलोनाले बलियो रक्षापंक्तिमा टिकेर लिग जित्यो । अहिलेसम्म टोलीले खेलेका ३४ खेलमा १३ गोलमात्र खाएको छ । अरू टिमको तुलनामा त यो धेरै कम हो । आन्द्रेज क्रिस्टेनसन चेल्सीबाट आए र तुरुन्तै टिममा स्थापित भए । उनलाई सेन्टर ब्याकका साझेदार खेलाडीका रूपमा रोनाल्ड अराजुले बलियो साथ दिए । युवा एलेजान्द्रो ब्लाडेले अनुभवी जुलेस कोन्डेसँग पनि मिल्ने जोडी बनाए । अनि गोलरक्षक मार्क–एन्ड्रे टेर स्टेगन पनि लयमा फर्केका छन् र यसक्रममा उनको आत्मविश्वास फर्केको छ । लेवान्डोस्कीको प्रभावबार्सिलोनाले बायर्न म्युनिकबाट रोबर्ट लेवान्डोस्कीलाई भित्र्याएको थियो । पोलिस फरवार्डले योगदान आफ्नो ठाउँमा राम्रै रह्यो । ३४ वर्षे उनले २१ गोल गरिसकेका छन् र सर्वाधिक गोलकर्ताको सूचीमा अगाडि छन् । स्पान्योलमाथि प्राप्त जितमा उनले दुई गोल गरे । यसकै मदतमा बार्सिलोना लिग उपाधि आफ्नो नाममा लेखाउन सफल रह्यो ।नियमित एकरुप प्रदर्शनरियल म्याड्रिडले दाबी गर्न सक्छ स्पेनमा यो नै सबैभन्दा राम्रो टिम हो भनेर । सायद हो पनि । नत्र यो टिम युरोपेली च्याम्पियन्स लिगको सेमिफाइनल पुग्ने थिएन । न त टोलीले कोपा डेल रे नै जित्ने थियो । तर, लिगमा भने बार्सिलोनासामु रियलको केही पनि चलेन । यसको कारण थियो नियमित एकरुप प्रदर्शन । अर्को शब्दमा भन्दा बार्सिलोनाको प्रदर्शन उस्तै रह्यो । बार्सिलोनाका लागि च्याम्पियन्स लिगबाट बाहिरिनु पनि ठीकै रह्यो । यसै कारण बार्साले आफ्नो पूरा ध्यान लिगमा केन्द्रित गर्न सक्यो । रियलको प्रदर्शन कहिलेकाहीं निकै उच्च रह्यो भने कहिलेकाहीं यही टिमको प्रदर्शन उत्तिकै कमजोर रह्यो । अतिरिक्त मिडफिल्डरबार्सिलोनाले प्रायः ४–३–३ कै शैलीमा खेल्ने गर्छ । जाभी आएयता गाभीले लेफ्ट विंगरको भूमिकामा खेलिरहेका छन् । यी युवा खेलाडीले भित्र आएर खेल्दा बार्सिलोनाको मिडफिल्डरको संख्या ४ पुग्छ । स्पेनिस सुपर कपमा रियलमाथि प्राप्त जितको कारण यही थियो, एक अतिरिक्त मिडफिल्डर । ठूला प्रतिद्वन्द्वीमाथि हाबीजाभी आउनु अगाडि बार्सिलोनाका पुराना दुई प्रशिक्षक थिए रोनाल्ड कोमन र किके स्टेयन । उनीहरू छँदा स्पेनी फुटबलका दुई अरू महारथी रियल र एट्लेटिको म्याड्रिडमाथि बार्सिलोना जित निकाल्नै असफल हुन्थ्यो । जाभी आएयता यो समीकरण फेरियो । बार्सिलोना एट्लेटिकोविरुद्धका दुवै खेलमा विजयी रह्यो । रियलविरुद्धको एक खेल जित्यो भने अर्कोमा पराजित रह्यो ।